label_title: Μάχη του Σιαουλάι
label_desc: Η μάχη του Σιαουλάι, επίσης γνωστή ως μάχη του Ηλίου, (λιθουανικά : "Saulės Mūšis", λετονικά : "Saules kauja" ή "Kauja pie Saules") έλαβε χώρα στις 22 Σεπτεμβρίου 1236 σε κοντινή απόσταση από την πόλη Σιαουλάι, η οποία βρίσκεται σήμερα στην περιοχή του Γιονίσκις στην Λιθουανία. Το ανθολόγιο "Chronicum Livoniae" του Ερμάνου του Βαρτμπέργκε αναφέρει ότι η μάχη έλαβε χώρα στην "terram Sauleorum", χωρίς, ωστόσο, να έχει αποδειχτεί, έως σήμερα, ότι η "terram Sauleorum" αντιστοιχεί στο Σιαουλάι.